

**Valsts informācijas un komunikācijas tehnoloģiju pārvaldības vadītāju forums**

09.04.2025. sanāksmes protokols

Valsts informācijas un komunikācijas tehnoloģiju (turpmāk – IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta (turpmāk – VIKTAD) direktors.

Foruma loceklis, pārstāvot telekomunikāciju pārvaldības jomu:

**Agnese Zariņa** – Satiksmes ministrijas (turpmāk – SM) Sakaru departamenta direktora vietniece, Elektronisko sakaru un pasta nodaļas vadītāja.

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas (turpmāk – LM) valsts sekretāra vietniece administratīvajos jautājumos;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Guntars Lorencis** – Satiksmes ministrijas Administratīvā departamenta Dokumentu un elektroniskās pārvaldes nodaļas vadītājs;

**Alvils Pierhurovičs** – Ekonomikas ministrijas Informācijas tehnoloģiju departamenta direktors;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

**Jevgeņijs Ugorenko** –Saeimas Administrācijas informācijas un komunikācijas tehnoloģiju nodaļas vadītāja vietnieks;

**Baiba Mūrniece** – Kultūras ministrijas valsts sekretāra vietniece kultūrpolitikas jautājumos.

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Egita Rudzīte** – Valsts digitālās attīstības aģentūras (turpmāk – VDAA) direktora vietnieka elektroniskās pārvaldes jautājumos p.i., Informācijas sistēmu attīstības departamenta direktore.

Pieaicinātie dalībnieki:

**Ainars Andersons** – VARAM VIKTAD Informācijas un komunikācijas tehnoloģiju pārvaldības un arhitektūras nodaļas informācijas un komunikācijas tehnoloģiju pārvaldības procesu vadītājs;

**Arnis Vārslavs** – VDAA Informācijas sistēmu drošības pārvaldības nodaļas vadītājs;

**Baiba Apine** – PricewaterhouseCoopers (turpmāk – PwC) Latvijas uzņēmuma direktore;

**Guntis Ieviņš** – VARAM VIKTAD Informācijas un komunikācijas tehnoloģiju pārvaldības un arhitektūras nodaļas vadītājs;

**Jānis Biedriņš** – Valsts akciju sabiedrības “Latvijas Valsts radio un televīzijas centrs” (turpmāk – LVRTC) pārstāvis;

**Jānis Mārtužs** – Aizsardzības ministrijas (turpmāk – AiM) Kiberdrošības politikas departamenta Kiberdrošības politikas koordinācijas nodaļas sistēmanalītiķis;

**Jānis Ziediņš** – Kultūras informācijas sistēmu centra (turpmāk – KISC) direktora vietnieks digitālās attīstības jautājumos;

**Jorens Liopa** – VDAA direktors;

**Kristiāns Teters** – CERT.LV Pārvaldības un atbilstības grupas vadītājs;

**Madara Petrova** –VARAM Projektu pārvaldības departamenta (turpmāk – PPD) informācijas un komunikācijas tehnoloģiju pārvaldības procesu vadītāja;

**Monta Balode** – VARAM VIKTAD Digitālās transformācijas investīciju pārvaldības nodaļas informācijas un komunikācijas tehnoloģiju pārvaldības procesu vadītāja;

**Nils Kolečis** – Latvijas Digitālās veselības centra Informāciju sistēmas daļas vadītāja p.i. un metodoloģijas speciālists;

**Oļegs Fiļipovičs** – VDAA Elektronisko iepirkumu departamenta direktors;

**Raitis Misa** – VARAM PPD informācijas un komunikācijas tehnoloģiju pārvaldības procesu vadītājs;

**Rūta Pirta** – Rīgas Tehniskās universitātes Informācijas tehnoloģijas institūta vadošā pētniece;

**Toms Leikums** – Zemkopības ministrijas (turpmāk – ZM) Administratīvā departamenta Informācijas tehnoloģiju nodaļas vadītāja vietnieks;

**Toms Štālbergs** – VARAM VIKTAD Informācijas un komunikācijas tehnoloģiju pārvaldības un arhitektūras nodaļas informācijas un komunikācijas tehnoloģiju pārvaldības procesu vadītājs;

**Valdis Kaļupnieks** – Valsts kontroles pārstāvis;

**Valdis Pusvācietis** – VDAA direktora vietnieks attīstības un pakalpojumu pārvaldības jautājumos.

Forumā nepiedalās:

**Edgars Kiukucāns** – AiM Kiberdrošības politikas departamenta direktors;

**Aldis Apsītis** – Valsts kancelejas Informācijas tehnoloģiju departamenta vadītājs;

**Kaspars Āboliņš** – Iekšlietu ministrijas valsts sekretāra vietnieks;

**Aiga Balode** – Veselības ministrijas valsts sekretāra vietniece digitalizācijas un pārmaiņu vadības jautājumos;

**Daiga Holma** – Klimata un enerģētikas ministrijas attīstības vadītāja;

**Dace Zaļkalne** – Izglītības un zinātnes ministrijas Informācijas tehnoloģiju departamenta direktore;

**Ģirts Auškāps** – ZM Administratīvā departamenta direktors;

**Guntars Krasovskis** – Latvijas Pašvaldību savienības padomnieks;

**Edgars Liepiņš** – AiM Informācijas un komunikācijas tehnoloģiju departamenta direktors;

**Guna Puce** – Tieslietu ministrijas Informācijas tehnoloģiju pakalpojumu pārvaldības procesu vadītāja;

**Āris Dzērvāns** – Iekšlietu ministrijas Informācijas centra priekšnieks;

**Armands Magone** – KISC direktors;

**Evijs Taube** – LVRTC valdes loceklis;

**Norberts Tālers** – Centrālās statistikas pārvaldes priekšnieka vietnieks.

Kopumā Forumā klātienē piedalījās 31 dalībnieks.

Forumu vada: G. Ozols

Protokolē: M. Petrova

Vieta: klātienē Rīgā, Peldu ielā 25, 409. telpā

**G. Ozols** atklāj Forumu un informē par darba kārtību.

**1.**

**VARAM un VDAA aktualitātes**

*G. Ozols (VARAM), J. Liopa (VDAA)*

G. Ozols (VARAM):

* Š.g. 2. aprīlī atklāts Mākslīgā intelekta centrs, šonedēļ plānota pirmā padomes sēde.
* Eiropas Komisijas īstenotajā programmā “Digitālā Eiropa” ir izsludināta jaunā programmas konkursa kārta. Tai ir atsevišķs virziens tieši mākslīgā intelekta ieviešanai publiskajā sektorā. VARAM aicina iepazīties ar konkursa tematiem. Pieteikumus sākotnēji izskata Digitālās modernizācijas tematiskā komiteja, kas Ministru kabinetam dod atzinumu, vai pieteikumi atbilst nacionālajām prioritātēm digitālās transformācijas jomā un vai ir atbalstāma līdzfinansējuma piešķiršana.
* Š.g. 14. maijā VARAM plānota darbnīca ar pārstāvjiem no *Meta Llama* par atvērtiem mākslīgā intelekta modeļiem un to izmantošanu valsts pārvaldē. Pārstāvji sniegs informāciju par nozares jaunumiem, plānota arī jautājumu un atbilžu sesija.

J. Liopa (VDAA):

* Sadarbībā ar Centrālo vēlēšanu komisiju un citiem partneriem norit gatavošanās darbi pašvaldību vēlēšanām. Ir noslēgusies kandidātu sarakstu iesniegšana. Jaunā vēlēšanu platforma tiek ieviesta produkcijā.
* VDAA plāno izstrādāt pakalpojumu lietošanas vadlīnijas par masveida sūtījumiem uz E-adresi, kas tiek sūtīti vienā sūtījuma pakā. Ja iestādēm ir nepieciešamība izsūtīt šādus liela apjoma ziņojumus vienā sūtījumā (vairāk par 70 000 diennaktī), jāsazinās ar VDAA, lai vienotos par izsūtīšanas gaitu.
* Par e-rēķiniem: ir konceptuāls Budžeta komisijas atbalsts izskatīt termiņa pārcelšanu, un šobrīd VARAM, VDAA sadarbībā ar FM, VID un VK ir sagatavojuši Informatīvo ziņojumu, kas paredz e-rēķinu termiņa pārcelšanu un pārejas perioda noteikšanu.
* VDAA nodrošinās Mākslīgā intelekta centra sekretariāta funkcijas, t.sk. tehnisko atbalstu, projektu koordināciju u.c. veida atbalstu. Š.g. 23. aprīlī plānota sanāksme saistībā ar publiskās pārvaldes smilškastes izveidi.
* VDAA aicina Foruma dalībniekus pēc sanāksmēm informāciju par arhitektūrām un to ietekmi izplatīt arī tālāk, lai tā nepaliek tikai vadītāju līmenī.

**2.**

**Demokrātijas un līdzdalības un tiesiskās informācijas jomas mērķarhitektūra**

*A. Andersons (VARAM), O. Fiļipovičs (VDAA)*

Prezentācijas datne: Demokratijas un tiesiskas info\_arhitektura.pdf

Dokumenta datne: Velesanu\_tiesiskas\_informacijas\_jomas\_merkarhitektura\_v\_0.5.pdf

Pieņemt zināšanai sniegto prezentāciju.

Komentāri:

* T. Leikums (ZM) aicina izvērtēt publiskās adreses nosaukuma “latvijasvestnesis.lv” ieviešanu, iesaka izmantot sabiedrībai jau pazīstamu nosaukumu.
* M. Balode (VARAM) aicina izvērtēt arī mērķarhitektūras saskares punktus ar Pakalpojumu sniegšanai nepieciešamo digitālo tehnoloģiju nodrošinājuma arhitektūru un Datu analīzes jomas mērķarhitektūru.
* G. Ozols (VARAM) rekomendē pārskatīt projektu/ aktivitāšu ieviešanas termiņus, ja iespējams, tos sadalot apakšprojektos/ posmos pa 2 gadiem. Aicina nākamajā mērķarhitektūras versijā iekļaut atsevišķu informāciju par procesu digitalizāciju (Latvijas Vēstnesis, TAP).

G. Ozols (VARAM): Demokrātijas un līdzdalības un tiesiskās informācijas jomas mērķarhitektūra tiek publicēta VARAM tīmekļvietnē ar statusu “Apspriešanā” (šeit: <https://www.varam.gov.lv/lv/nozaru-jomu-arhitekturas>).

**3.**

**Datu vēstniecības koncepcija**

*B. Apine (PwC)*

Pieņemt zināšanai sniegto prezentāciju.

Komentāri:

* A. Grīnberga (LM) uzsver, ka pensiju un pabalstu izmaksas ietver arī sistēmu, kas padod informāciju. Ministru kabineta konceptuālajā ziņojumā ir jāiekļauj arī informācija par plāna realizācijai nepieciešamo finansējumu kopējā budžetā.

**4.**

**CERT.LV pakalpojumi**

*K. Teters (CERT.LV)*

Prezentācijas datne: CERT.LV\_Pakalpojumi\_09042025.pdf

Pieņemt zināšanai sniegto prezentāciju.

Komentāri:

* Visi CERT.LV sniegtie pakalpojumi ir bezmaksas, jo tie tiek finansēti no valsts budžeta.

**5.**

**AiM finansētā DDOS aizsardzība un GLV-IX interneta apmaiņas punkts**

*J. Mārtužs (AiM)*

Prezentācijas datne: 920425\_IKT\_vadītāju\_forums\_prezentācija.pdf

Pieņemt zināšanai sniegto prezentāciju.

Komentāri:

* Ministru kabineta 2024. gada 5. novembra noteikumi Nr. 702. “Vienotā valsts interneta plūsmu apmaiņas punkta darbības noteikumi” nosaka iestādes, kurām GLV-IX pakalpojuma saņemšana ir obligāta (pieslēgšanās termiņš – 2025. gada 1. septembris).

**6.**

**Dažādi**

* Nākamais Forums plānots š.g. 23. aprīlī.

Foruma priekšsēdētājs G. Ozols

Protokoliste M. Petrova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU